સુરેન્દ્રનગર જિલ્લામાં અનેક રેલવે સ્ટેશને પ્લેટફોર્મ નીચા હોવાથી મુસાફરો પડે છે. જેમાં વઢવાણ, જોરાવરનગર, ચુડા, લીંબડી, ગેટ સ્ટેશનમાં અનેક મુસાફરોનો નીચા પ્લેટફોર્મના કારણે ભોગ લેવાયો છે. ત્યારે રેલવે સ્ટેશને નીચા પ્લેટફોર્મને ઉંચા લેવા માટે સાંસદ દેવજીભાઇ ફતેપરા અને રેલવે પેસેન્જર્સ સોશિયલ વેલ્ફેર એસોસિયેશનના રાજભા ઝાલાએ રેલવે વિભાગમાં લેખિત રજૂઆત કરી હતી. જેમાં 30 વર્ષોમાં પેસેન્જરમાં વધારો થવા છતાં સુવિધા ન વધી હોવાનું જણાવાયુ હતુ. ત્યારે રેલવે વિભાગ તરફથી ભાવનગર ડિવીઝનના 17 રેલવે સ્ટેશનોમાં નીચા પ્લેટફોર્મને ઉંચા કરવા અને પેસેન્જરો માટે શેડ નિર્માણના કામોને મંજૂરી અપાઇ છે.